 Látì ìgbà tí ààrùn Coronavirus ti bẹrẹ ni ìjọba ìpínlẹ Ọyọ ti paá lásẹ pé kò ni sí ìpéjọpọ elérò, yálà fún ayẹyẹ, iṣílé, ìkọmọ jáde tàbí ìgbéyàwọ.Èyí kò yọ ẹlẹsìn mùsùlùmí, onígbàgbọ àti àwọn ẹlẹsìn àbáláyé silẹ pẹlú.Òpin oṣù karùn-ún ni ayẹyẹ ọdún eégún máa ń bẹrẹ ní ìlú Ìbàdàn sùgbọn ìjọba ti kéde pé kò ni sí ààyè fún ayẹyẹ eégún kankan láti wọde nílùú Ìbàdàn lọdún yìí, èyí ni láti dẹkun ìpéjọpọ elérò púpọ tí ó sì lé mú kí ààrùn Coronavirus túbọ tànkalẹ síi.Olúbàdàn tilẹ Ìbàdàn, Ọba Saliu Àkànmú Adétúnjí, Ajé Ògúngúnnísọ kínní tún  pàṣẹ fún àwọn egúngún nílẹ Ìbàdàn láti ṣe ètùtù ọdún egúngún nínú ilé wọn, kí wọn sì máa ṣe ádùrá fún òpin àrun Covid-19.Bí o ṣe wá kù dẹdẹ tí àyẹyẹ eégún kan pàtàkì nílùú Ìbàdàn, egúngún Olóòlù yóò wáyé, BBC bá olóye Ọjẹgbóyèga Adépọjù tó jẹ aláàgbàá agúngù àti akọwé gbogbo eléégún nílẹ Ìbàdàn, ó sì tún jẹ igbákejì ààrẹ gbogbo ẹlẹsìn ìbílẹ ní ìpínlẹ Ọyọ ṣọrọ láti mọ igbẹsẹ wọn nípa àṣe Olúbàdàn àti ìjọba.Ṣe ìtẹsíwájú àyọkà yìí kó máà kọjá irinwó ọrọ. : Adepoju ṣàlàyé pé, níwọn ìgbà ti àwọn mùsùlùmí àti onígbàgbọ kò lọ sí ilé ìjọsìn lásìkò ọdún wọn, kò sí bí ọbọ ṣe ṣorí ti ìnàkí kò ṣe nítorí náà àṣẹ ìjọba ni yóò múlẹ.Nípa ti eégún olóòlù, kò sí ǹkan tó fi yàtọ si àwọn eégún tó kù ní Ìbàdàn, nítorí náà, kò ni sí ààyè fún-un láti jáde.Láti ìgbà tí ọdún eégún ti bẹrẹ ní ọjọkọkànlélọgbọn, oṣù Òkudù ọdún yìí ní gbogbo eléégún ti ń ṣe ọdún wọn ni ààrín agbo ilé wọn.Èmi gan ṣẹṣẹ gbé eégún tèmi ní àná ni, ààrín agboolé sì ni mo ti gbée, nítori náà gbogbo elẹsìn ìbílẹ ló n gbàdúrà kí ààrùn yìí kúrò nilùú, sùgbọn lásìkò yìí, kí gbogbo elégún sàdúrà nígbàlẹ wọn.Nínú ọrọ tirẹ bàbá eégún olóòlù fúnra rẹ Ifáṣuyì Ọmọtọṣọ Kazeem sọ pé àṣẹ ìjọba àti ti Olúbàdàn ni abẹ gé, èyí lòdì sí ọrọ rẹ tó ti bá BBC Yorùbá sọ tẹlẹ pé tí eégún Olóòlù kò bá jáde, ǹkan leè bàjẹ nílùú Ìbàdàn.Nínú ọrọ rẹ sí BBC , Ifáṣuyì ní kò sí ǹkan ti yóò ṣẹlẹ tí eégún òun kò bá jáde nítorí gbogbo ètùtù tó yẹ ni àwọn ti ṣe nígbàlẹ, bákan náà ni eégún ọhún kò ni kọja agboolé.A ti ṣe gbogbo ètùtù tó yẹ, a sì ti ṣàdúrà tí yóò kó ààrùn Coronavirus kúrò nílùú. 